Sergius Golowin - Alemannische Wikipedia

# Sergius Golowin

### Us der alemannische Wikipedia, der freie Dialäkt-Enzyklopedy

De Sergius Golowin (* 31. Januar 1930 in Prag; † 17. Juli 2006 in Bärn) isch en Bärner Autor, Mytheforscher und Publizischt.

## [ändere] Läbe

De Sergius Golowin isch 1930 in Prag zur Wält cho. 1933 isch sini Mueter, d’Dichterin Alla von Steiger, zäme mit em Sergius Golowin i d’Schwiiz zruggcho; de Vatter, en russische Bildhauer, hed trännt vo de Familie in Paris gläbt. Nach sinnere Schuelzyt isch de Golowin als Bibliotheksassischtänt a de Bärner Schtadt- und Universitätsbibliothek tätig gsi. Är hed i de Jugendbewegig mitgmacht. Zwüsche 1957 und 1968 het är als Archivar in Burgdorf gschaffet. Zwüsche 1971 und 1981 isch är Grossrat vom Landesring der Unabhängigen (LdU) gsi und het sich insbesondere für d’Jugendkultur und Umwältanliege iigsetzt. Dena het de Golowin als freie Schriftschteller i de Nöchi vo Bärn gläbt.

De Sergius Golowin isch Verfasser vo zahlryche Büecher und Artikel gsi, bsunders zu volkskundliche Theme und Esoterik. Für sini Verdienschte i de Volkskund und bezüglich Mänsche am Rand vo de Gsellschaft het är 1974 de Priis vo de Schweizerische Schillerstiftung übercho. De Golowin isch en Zytzüüge vo villne Berüemtheite und Ereignis gsi: Är het de Timothy Leary im Schwiizer Exil begleitet, isch mit em Dürrematt bekannt gsi. De Golowin isch usserdäm vom H.R. Giger porträtiert worde, het am erschte und am zweite vom Urs Tremp organisierte "Symposium für Alchemie" teilgnoh und isch debi gsi, wo am Polo Hofer sini legendäri Bärner Rockgruppe "Rumpelstilz" de erscht Uuftritt gha het. Uusserdem het är de Martin "Tino" Schippert kännt, de Gründer vo de Schwiizer Hells Angels. De Golowin hett zu däne Lüüt ghört wo im Fichenskandal fichiert worde sind («prominentester Nonkonformist von Bern»). 1973 het är mit de "Kosmischen Kurieren" d’Platte "Lord Krishna von Goloka" uufgnoh. D’ Platte het improvisierte Elektronische Klang mit Schprachuufnahme vom Golowin druff.

## [ändere] Weblinks

- Bibliographie
- Nachruef vom Charles Cornu
- Nachruef vom Bernhard Giger

Persoonedaate
NAME: | Golowin, Sergius
ALTERNATIVNAMEN: |
KURZBESCHREIBUNG: | Schweizer Publizischt und Mythenforscher
GEBURTSDATUM: | 31. Januar 1930
GEBURTSORT: | Prag,Tschechien
STERBEDATUM: | 17. Juli 2006
STERBEORT: | Bern

Kategori: Dichter & Schriftsteller

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- English
- Français
- Nederlands